ఈ సీరీస్‌లో సాక్షుల ప్రత్యక్ష కథనాలకు నాటకీయత జోడించబడింది.
కొన్ని సంఘటనలు, పాత్రలకు మార్పు చేర్పులు జరిగాయి.
ఇది మూడు భాగాల సీరీస్, ప్రతి ఎపిసోడ్‌లోని కథనూ
మొత్తం సీరీస్‌ను దృష్టిలో ఉంచుకుని చూడాలి, అర్థం చేసుకోవాలి.
నమస్కారం, బీబీసీ న్యూస్ కు స్వాగతం.
ఫోన్ హ్యాకింగ్ వివాదంపై జనం నుండి ఎన్నో రోజులుగా కోపం,
ఒత్తిడి ఎదురవటంతో,
దేశపు అతి పెద్ద దినపత్రిక న్యూస్ ఆఫ్ ది వరల్డ్
తన ఆదివారం అనుబంధంతో పత్రికను
మూస్తున్నట్లు తెలిపింది.
ఫోన్ హ్యాకింగ్ ఆరోపణలపై దర్యాప్తు చేస్తున్న
పోలీసులు, బాధితులుగా భావిస్తున్న
నాలుగువేల మంది జాబితాను చూస్తున్నట్లు తెలిపారు.
జరిగినదానిపై నేను చాలా విచారిస్తున్నాను,
హత్యలు, తీవ్రవాదం బాధితులు కూడా ఫోన్ హ్యాకింగ్‌కు గురయ్యారు,
ఇది చాలా అవమానకరం.
అరెస్టులు జరిగాయి,
ఎడిటర్‌లు, ఎగ్జిక్యూటివ్‌లు, జర్నలిస్టులు
అందరూ ఈ కేసులో ఉన్నారు.
అందరూ మా వెంట పడ్డారు,
చాలామంది నేరస్థులను మేము బయటపెట్టి
మంచి పనులు చేసినా కూడా,
మేము అప్పుడు విలన్‌లు అయిపోయాము.
ఇది పూర్తిగా అనైతికం,
మీరు నైతికంగా దిగజారిపోయారు.
పత్రికా స్వేచ్ఛ అనే ఒక భావన...
-నేను... -...కేవలం ఓ ముసుగు
కల్లబొల్లి రాతలతో పత్రికలు అమ్ముకోవటంకోసం,
గొడవైతే దాని వెనుక దాక్కుంటారు.
అది పూర్తిగా చెత్త.
ధన్యవాదాలు సెలవు
ఇది నిన్న రాత్రి వాపింగ్‌లో జరిగింది
ఆ దినపత్రిక ఉద్యోగులు తమ సంస్థకు, ఉద్యోగాలకు వీడ్కోలు పలికారు.
న్యూస్ ఆఫ్ ది వరల్డ్ మూసివేశారనే వార్త విన్నాను.
చాలా సంతోషం వేసింది.
దాని కథ అలా ముగియటం నాకు సంతోషం కలిగించింది.
నేను ఊహించుకున్నాను...
...న్యూస్ డెస్క్
ఖాళీ కుర్చీలు, ఖాళీగా ఉన్న డెస్కులు,
"అద్భుతం" అనుకున్నాను.
న్యూస్ ఆఫ్ ది వరల్డ్
మజర్ మహ్మూద్ పని దానితో అయిపోయిందని అనుకున్నాను,
కానీ అయిపోలేదు.
నకిలీ షేక్‌గా పేరుగాంచిన మజర్ మహ్మూద్ కేసు విచారణ,
ఓల్డ్ బెయిలీలో ప్రారంభమయింది.
అది నమ్మశక్యంగా లేదు, నమ్మదగినదిగా ఉంది.
మీకు తెలుసా, ఇది బూటకం కాదు.
30 ఏళ్ళపాటు, అతను తన గుర్తింపును దాచటంలో ఆనందం పొందాడు.
అతని అజ్ఞాతం, అతని దాపరికం
అతని పనులు అన్నింటికీ కీలకం.
"రహస్య కథనాల రారాజు"గా తనను తాను చెప్పుకునే అతను,
ప్రతిరోజూ ఒక ముసుగు కప్పుకుని కోర్టుకు హాజరయ్యేవాడు.
అతను నిర్దయుడు, మోసగాడు,
ఏమాత్రం దయలేని మనిషి.
అతి పెద్ద సంచలన కథనాల వెనక మజర్ మహ్మూద్ ఉన్నాడు.
సెంట్రల్ కోర్ట్
పాకిస్తాన్ క్రికెట్ మ్యాచ్ ఫిక్సింగ్,
విక్టోరియా బెకమ్ కిడ్నాప్ కుట్ర వంటి కథనాలు.
డబ్బుకు కొదవలేని ఒక రూపాన్ని
మాజ్ ఉపయోగించుకున్నాడు.
ఎంత దగ్గరవగలిగితే అంతగా మీకూ వాటా దక్కుతుంది.
ఇలా అనటం ఇష్టంలేదుగానీ,
అతను చాలా చాలా నైపుణ్యంతో పనులు చేస్తాడు.
ద ఫేక్ షేక్
న్యూస్‌ప్రింటర్స్
ది సన్ రేపు వస్తుంది.
ఫిబ్రవరి 2012
వచ్చే వారాంతం మొదటిసారిగా ది సన్ ఆన్ సన్‌డే ముద్రించబడుతుంది.
ఫోన్ హ్యాకింగ్ వివాదం నేపథ్యంలో న్యూస్ ఆఫ్ ది వరల్డ్
మూసేయటంతో ఇలా జరుగుతోంది.
తన వద్ద ఒక ఆదివారం దినపత్రిక లేకపోవటం
రూపర్ట్ మర్డాక్‌కు నచ్చలేదు
ఎందుకంటే దానికి ఇప్పటికీ పెద్ద మార్కెట్ ఉందని నమ్ముతాడు.
అలా ది సన్ ఆన్ సన్‌డే పత్రిక ఆలోచన పుట్టింది...
పాల్ న్యూస్ ఆఫ్ ది వరల్డ్
...న్యూస్ ఆఫ్ ది వరల్డ్ మచ్చ లేని పత్రిక ఉండాలన్నది అతని ఆలోచన.
ది సన్
ఆదివారం సన్ మొదటి ఎడిషన్, ఎలా జరిగింది?
మజర్‌లో తట్టుకుని నిలబడగలిగే జర్నలిస్టు ఉన్నాడని అంటారు.
అతనిపై ఫోన్ హ్యాకింగ్ ఆరోపణలేమీ లేవు
నేరుగా ఫోన్ హ్యాకింగ్‌తో సంబంధం లేదు
దానితో అతనికి ఆదివారం వచ్చే ది సన్‌లో ఉద్యోగం దొరికింది.
న్యూస్ ఆఫ్ ది వరల్డ్ మూతబడటంతో పాత్రికేయులపై జనం దృక్పథంలో
చాలా మార్పు వచ్చిందని నేను అనుకుంటాను.
అనైతిక కార్యకలాపాలను జనం ఈసడించుకుంటున్నారు.
జర్నలిస్టులు మరింత జాగ్రత్తగా ఉండాల్సి వచ్చింది.
ఆ విషయాన్ని మజర్ మహ్మూద్ గమనించలేదు.
ది సన్‌లో,
మళ్ళీ రహస్య కథనాల రారాజుగా అవటానికి అతను చూస్తున్నాడు.
"నేనే, మళ్ళీ వచ్చేశాను, చూడండి, ఏడవండి" అని ప్రకటించాలని
అనుకున్నాడు.
మజర్ ది సన్ ఆన్ సన్‌డేలో చేరినప్పుడు, ఒక పెద్ద కథనం ఇవ్వాలని...
అతనిపై చాలా ఒత్తిడి ఉండి ఉంటుంది, ఎందుకంటే అతను ఎప్పుడూ
తనను తాను నిరూపించుకోవటానికి ప్రయత్నిస్తూ ఉండేవాడు.
మీ చివరి కథనం ఎంత బాగుంటే అంత మర్యాద.
ఇతని విషయానికొస్తే, ఇతని కథనాలన్నీ పెద్దవే,
కనుక అతను పెద్ద కథనం ఇవ్వాలి.
పొరపాట్లు చేస్తాను, నేర్చుకుంటాను
ఎందుకంటే చిన్నదానిని
అవును, నేను చిన్నదానిని
నన్ను మన్నించండి నా పని ఇంకా కాలేదు
ఎందుకంటే చిన్నదానిని
అవును, నేను చిన్నదానిని
టులీసా ఒక పాప్ స్టార్.
ఆమె ఒక టీవీ రంగ వ్యక్తి
జనానికి ఆమె ఎలా తెలుసంటే
తను ఎక్స్ ఫ్యాక్టర్‌లో న్యాయనిర్ణేతగా ఉంది.
టులీసా!
ఓహ్, అబ్బా, టులీసా!
ఆమె ప్రతి శనివారం రాత్రీ మా టీవీలపై వచ్చేది,
సాయంత్రపు టీవీ షోలలో.
ఆమె గొప్ప వ్యక్తి,
నా కూతురు ఎన్-డబ్జ్ పాటలు పాడేది, ఇప్పటికీ పాడుతుంది, నేను కూడా.
కానీ వినోదరంగంలో పోటీ దారుణంగా ఉంటుంది.
ఎక్స్ ఫ్యాక్టర్‌ను వీడుతుందన్న వార్తను
టులీసా నిర్ధారించింది.
టులీసా అప్పుడే ఎక్స్ ఫ్యాక్టర్ ను వదిలేసింది,
దానితో ఆమె కొద్దిగా బలహీనపడింది
రహస్య కథనాలకు లక్ష్యంగా మారింది.
మే 2013
ఇద్దరు సినిమా నిర్మాతలు నన్ను కలిశారు.
టులీసా గొంతు
ఒక బాలీవుడ్/హాలీవుడ్ సినిమాలో
ముఖ్యమైన పాత్రకు తీసుకోవాలని అనుకుంటున్నట్లు చెప్పారు.
మొత్తం మీద నాకు మూడు, మూడున్నర మిలియన్లు ఇస్తామన్నారు.
నాకు అనిపించింది, "వావ్, కల సాకారం అవుతోంది."
మాజ్ ఒక అద్భుతమైన...
నీల్ - న్యూస్ ఆఫ్ ది వరల్డ్ ఎగ్జి. ఎడిటర్
...పరిశోధనాత్మక విలేకరి.
అతని ప్రతిభ ఏమిటంటే...
ఒక పరిస్థితిని చూసి,
దానిని ఎలా సాధించాలి
త్వరితగతిన
ఒక మార్గం ఎలా వేసుకోవాలి
ఫలితం ఎలా రాబట్టాలో తెలుసు.
అతని నకిలీ షేక్ రోజులు పోయాయి
ఎందుకంటే జనానికి అతని గురించి తెలిసిపోయింది,
తన గురించి చదివారు.
కనుక తన పాత విధానం మార్చుకోవాలి
ఇక అతను...
ఒక విజయవంతమైన బాలీవుడ్ నిర్మాత అవతారం ఎత్తాడు.
కోమో మెట్రోపాలిటన్ లండన్
ఆ దృశ్యాలు చూసినప్పుడు, నాకు స్పష్టంగా అర్థమయింది
అది ఓ ఫక్తు రహస్య కథనం అని.
అంతా అద్భుతంగా ఏర్పాటు చేసుకున్నారు
చివరికి ఆమె కూర్చునే చోటు కూడా
రహస్య కెమెరాలో చక్కగా కనబడేలా ఏర్పాటు చేశారు.
సరే, కథ స్థూలంగా ఏమిటంటే, మాకు ఒక ఇంగ్లీష్ అమ్మాయి కావాలి.
ఎలాంటిదంటే... ఒక...
-అధునాతన బ్రిటిష్ లేదా-- -కాదు.
అతను అనుకున్నది పొందటంకోసం,
తన ఎదురుగా ఉన్న వ్యక్తి కోరికలను
అతను ఇవ్వజూపాలి.
అతను అద్భుతంగా నమ్మిస్తాడు.
ఆమెను కొద్దిగా తాగనిచ్చాడు,
ఆమెకు అరచేతిలో వైకుంఠం చూపించాడు, ఇంకా...
ఆ వీడియో చూస్తే ఆమె ఎంత ఉత్సాహంగా ఉందో తెలుస్తుంది.
మాకు ఎలాంటి అమ్మాయి...
-కూలీల యాస మాట్లాడగలను. -కిందస్థాయి...
అమ్మాయిలలాగా నటించగలవారు కావాలి.
-సరే. -అద్భుతం.
ఆ రోజుకు ముందు.
మజర్ మహ్మూద్ కొద్దిగా ఇబ్బంది పడ్డాడు
ఎందుకంటే ఆమె ఎలాంటి అనైతిక పనులూ చేయలేదు, ఆమె మత్తుమందులు తీసుకోలేదు,
కానీ, మజర్ అంత తేలిగ్గా వదిలేరకం కాదు.
తన కథనాన్ని నయానో, భయాన్నో సాధించటానికి మార్గం కనిపెడతాడు.
ఏదీ అతనిని అడ్డుకోలేదు.
ఒక మంచి కథనం అనుకుంటే దానిని ఎలాగైనా సాధిస్తాడు.
తేలిగ్గా వదలడు,
అది కష్టంగా అనిపించినా కూడా.
అతనికి పట్టుదల ఉంది.
అతను ఒకటి రెండు వారాలు ఆగి మళ్ళీ ఆమెను కలిశాడు,
మత్తుమందులు సరఫరా చేసేవాళ్ళు ఎవరైనా ఉంటే చెప్పుమన్నాడు.
ఇప్పుడు, ఆమెకు అతనిని ఆకట్టుకోవాలని ఉంది, ఆమెకు ఆ పని కావాలి.
టులీసా తనకు తెలిసినవారిని ఒకరిని సంప్రదించింది.
మాజ్‌కు మత్తుమందులు సరఫరా చేయగలమని నటించమని చెప్పింది,
తెలివిగలదానిని అని కనిపించటంకోసం.
కానీ ఆ వ్యక్తి నిజంగానే మాజ్‌కు కొకైన్‌ను అందజేశాడు.
ఆ కథనానికి అది చాలు.
వరల్డ్ ప్రత్యేకం టులీసా మత్తుమందు వ్యాపారం బట్టబయలు
నా జీవితం నాశనమయింది,
అంతా అయిపోయింది.
నా జీవితం నాకు మళ్ళీ కావాలి.
వాళ్ళు నన్ను నాశనం చేశారు.
వాళ్ళు ఆ పరిస్థితి సృష్టించకపోతే ఇది జరిగేది కాదు.
వాళ్ళు అలా కావాలని చేశారు.
వాళ్ళు అలా చేయకపోతే ఇది జరిగేది కాదు.
వాళ్ళు కావాలని అలా చేశారు.
డిసెంబర్ 2013
గాయని, ఎక్స్ ఫ్యాక్టర్ న్యాయనిర్ణేత,
టులీసా కాన్‌స్టావ్లోస్,
మాదకద్రవ్యాల కేసులో కోర్టుకు హాజరయ్యారు.
పెద్ద సంఖ్యలో ఉన్న ఫోటోగ్రాఫర్లను, టీవీ ఛానెల్ సిబ్బందిని,
విలేకరులను దాటుకుని కోర్టులోకి టులీసా వెళ్ళారు.
ఒక రహస్య విలేకరికి మాదకద్రవ్యాలు
సరఫరా చేసినట్లు ఆమెపై అభియోగాలు నమోదయ్యాయి.
టులీసా!
టులీసా తరపున నేను చిన్న ప్రకటన చేస్తున్నాను.
టులీసాపై ఒక తీవ్ర నేర ఆరోపణ మోపబడింది,
తాను నిర్దోషినని ఆమె తెలిపింది.
విస్తృతంగా చర్చించబడిన ఈ కేసు
పూర్తిగా కావాలని సృష్టించబడింది.
ఇది చేసినది నకిలీ షేక్‌గా పేరుగాంచిన మజర్ మహ్మూద్.
దినపత్రికల అత్యాశకు బలిపశువుగా మారిన
అనేకమంది జాబితాలోకి టులీసా ఇప్పుడు చేరింది.
-టులీసా. -టులీసా, ఐ లవ్ యూ.
టులీసా కథను చదవటం నాకు గుర్తుంది,
మేము చేసింది కూడా సరిగ్గా అదే.
స్టీవ్ న్యూస్ ఆఫ్ ది వరల్డ్ ఫోటోగ్రాఫర్
ఏమీ తేడా లేదు. ఎమ్మా మోర్గన్ విషయంలో మహ్మూద్ ఏమి చేశాడో
ఇక్కడ కూడా పూర్తిగా అలాగే.
ఈ కథ పూర్తిగా అలాంటిదే.
బట్టబయలు!
మొదటి పేజీలో,
"పేజ్ 3 అమ్మాయి మత్తుమందుల వ్యాపారం."
పేజ్ 3 అమ్మాయి మత్తుమందు దందా!
టులీసాపై కథనం చూడగానే,
ఏం జరిగిందో నాకు అర్థమయింది.
రాసిన వ్యక్తి పేరు చూశాను,
మజర్ మహ్మూద్ పేరు ఉంది, అతను పాత ఎత్తులనే వాడాడు.
మజర్ మహ్మూద్
అరిచి చెప్పాలనిపించింది, "లేదు, అతను నాకూ ఇలాగే చేశాడు,
"చాలా చాలా ఏళ్ళ కిందట."
కొద్దిగా తేడాలు ఉన్నాయి,
కానీ అతను పాటించిన పద్ధతి
పూర్తిగా అలాంటిదే.
మజర్ రహస్య కథనాలలో గమనించింది ఏమిటంటే
అతని బాధితులు చాలా చాలా భిన్నంగా ఉన్నా...
సెక్సీ
...అతను అదే నమూనాను వాడాడు.
అతను అదే కలలను ఎరగా చూపుతాడు,
తనకు కావలసింది పొందుతాడు.
నిరాకరించలేని ఒక ఆకర్షణను ఎరగా వేస్తాడు,
వాళ్ళు ఆ ఎరకు పడిపోతారని అతనికి తెలుసు.
అతను అలా వాళ్ళను ఇరికిస్తాడు.
నకిలీ షేక్ చెత్తకు...
నేను పడిపోయాను
ఎందుకంటే అతను ఒక జీవితకాల అవకాశాన్ని ఇవ్వజూపాడు.
మేము లాంజరోటేకు విమానంలో వెళ్ళాము.
అది చాలా చాలా పెద్ద క్యాలెండర్ ఫోటో షూట్.
నేను గతంలో ఏ పనికీ తీసుకోనంత
డబ్బు ఇస్తానని అతను నాకు చెప్పాడు.
కానీ తనకు కొద్దిగా మత్తుమందు ఇప్పించాలని అడిగాడు.
నేను మోసపోయాను.
నన్ను ఎంతో ప్రేరేపించారు, నేను నిజంగా అనుకున్నాను
నేను కాదని చెబితే, నాకు వచ్చిన పని పోతుందేమో.
తనకు కొద్దిగా మత్తుమందు ఇప్పిస్తారా అని అతను నన్ను అడిగాడు
ఈ బిల్లీ అనే వ్యక్తి నుంచి.
బిల్లీ మత్తుమందు కొంటున్నాడు. మేము అతనికి డబ్బు ఇస్తున్నాము.
ఎందుకంటే మజర్ మహ్మూద్ అతనికి
తన జేబునుంచి డబ్బు ఇచ్చాడు.
"దానిని మనం పత్రికలో రాస్తే? ఎంత హాస్యాస్పదం.
"పరవాలేదు.
"మేము ఆమెకోసం మత్తుమందు కొన్నాము.
"అది మంచి ఆలోచన."
"మత్తుమందు కొన్నాము, ఆమెకు ఇచ్చాం.
బిల్లీకి డబ్బు అందింది, అందరికీ అందాయి, ఆమె జీవితం నాశనమయింది.
గ్లామర్ మోడల్ కొకైన్ వ్యాపారం!
అతను నా వృత్తి జీవితాన్ని నాశనం చేశాడు
అది విజయవంతం కాబోతుండగా.
దానినుంచి నేను తేరుకోలేదు.
పగలు ప్రయాణీకురాలు రాత్రి డీలర్
నేను ఏడ్చాను, చాలా చాలా ఏడ్చాను.
మా అమ్మనాన్నలు ఏమనుకుంటారో అని భయపడ్డాను.
నాకు... నాకు గుర్తుంది...
సారీ.
అవును, మా నాన్నకు ఫోన్ చేసి మాట్లాడటం గుర్తుంది.
ఆయన ఒకటే అన్నాడు,
"నీకు సాయం అవసరమా?
"నీకు... నీకు మత్తుమందుల వ్యసనం ఉందా?
"మేము పరిష్కరిస్తాం, నిన్ను పునరావాసానికి పంపుతాం."
ఆయన నిజంగా నా గురించి ఆందోళన చెందుతున్నాడు.
వద్దు అని చెప్పాను.
"ఆయన అన్నాడు, నాకు నిజం చెప్పవచ్చు"
చివరికి మా నాన్న కూడా నమ్ముతున్నాడు అనిపించింది.
ఇక ఆ తర్వాత అంతా...
అంతా నాశనమైపోయింది.
ప్రత్యేకం! మజర్ మహ్మూద్ నుంచి
ఆ తర్వాత, ఇంకో కథనం విషయంలో
నన్ను తొలగించారు, నాకు మాజ్‌తో పడలేదు,
కానీ ఎమ్మా విషయంలో నేను బాధపడ్డాను.
నిజంగా చాలా బాధపడ్డాను.
బాధపడితే పరవాలేదు, కానీ నేను ఆ పని చేశాను,
నాకు బాధ కలిగింది.
నా సొంత నాన్నే అది నిజమో, కాదో అనుకుంటే,
న్యూస్ ఆఫ్ ది వరల్డ్ గొంతు కంటే నా గొంతు
పెద్దగా ఎలా వినిపించగలదు?
నా గురించి చదివిన అరవై లక్షల మంది కంటే
నేను గట్టిగా అరవలేను.
అతనికి వీలైతే నన్ను జైలులో వేయించేవాడే.
కానీ అదృష్టవశాత్తూ, అది స్పెయిన్‌లో జరగటంతో అతని పరిధిలో లేదు.
ఇది లండన్‌లో జరిగి ఉంటే, నేను కోర్టుకు వెళ్ళాల్సివచ్చేది.
మత్తుమందులు సరఫరా చేయటం అభియోగాలపై జులైలో కోర్టుకు
హాజరు కావాలని గాయని టులీసా కాన్‌స్టావ్లోస్‌కు కోర్టు తెలిపింది.
టులీసా కాన్‌స్టావ్లోస్ అరెస్ట్ అయిన విషయం నాకు తెలుసు.
జెరెమీ డీన్ టులీసా న్యాయవాది
నేను ఆ కథనాన్ని చదివాను.
నేను ఎన్-డబ్జ్‌కు అభిమానిని,
అప్పుడు నా పిల్లలు చిన్నవాళ్ళు,
మేము ప్రతి శనివారం రాత్రీ ఎక్స్ ఫ్యాక్టర్ చూసేవారం.
అప్పుడు, ఆశ్చర్యకరంగా,
నా గుమాస్తాకు టులీసా మేనేజర్ నుంచి ఫోన్ వచ్చింది.
అది నాకు కొద్దిగా భయం కలిగించింది.
ఆమెను కలవటంలో కొద్దిగా భయం వేసింది.
మీరు ఒక పరిస్థితిలో ఇరికించబడ్డారు.
నేరాభియోగానికి ఇరికించబడ్డానని చెప్పటం ఆత్మరక్షణ కాబోదు.
కానీ ఒక న్యాయమూర్తి
ఇది మహ్మూద్ సృష్టించిన నేరం అని
నమ్మితే...
కేసును కొట్టివేయవచ్చు.
మీ కేసును గమనిస్తే మూడున్నర మిలియన్లు అనే
ఆకర్షణీయమైన ఎరను
అతను మీకు చూపించాడు.
సినిమాలో ఒక పెద్ద వేషం అనే ఎరకు
మీరు ఆకర్షితులయ్యారు.
ఎర ఎంత ఆకర్షణీయమైనదైనా,
మజర్ మహ్మూద్ 2011లో
ఎవరినీ ఈ నేరాలు చేసేవిధంగా మనం ఇరికించలేము.
వారికి పెద్ద మొత్తాన్ని ఇవ్వజూపారు కనుక
నేరం చోటు చేసుకుంటోంది అని
జనం అనుకుంటారు.
ఆ కేసు తీసుకోవాలనుకున్నాను,
ఏ న్యాయవాది అయినా అదే అనుకుంటాడు.
అది ఒక మంచి అవకాశం,
కానీ చాలా ఆందోళనకరం కూడా
ఎందుకంటే అతను మామూలువాడు కాదు.
టులీసా కేసుకు ముందు మహ్మూద్ పాత కేసులను మేము పరిశోధించాం.
నాకు కలిగిన అభిప్రాయం ఏమిటంటే
ఈ జర్నలిస్ట్ పని చేసే పద్ధతులు
నమ్మదగినవి కావు.
ప్రతివాదులను మహ్మూద్, అతని ముఠా
ఎర చూపి ఆకర్షిస్తారు.
నిజానికి వాళ్ళు నేరాన్ని సృష్టిస్తున్నారు, చేయిస్తున్నారు
ప్రజా ప్రయోజనాల కోసం అని
కోర్టులో చెబుతారు.
ప్రజా ప్రయోజనం ఏమిటంటే, అనైతిక పనులు చేయటం,
మజర్ మహ్మూద్ 2011లో
స్పష్టంగా చెప్పాలంటే నేరాలు, మోసాలు, ప్రజలను వంచించటం.
నేను చేసిన మొత్తం 500 పరిశోధనలలో, మొత్తం ఐదు వందలూ,
ప్రజా ప్రయోజనాలను దృష్టిలో ఉంచుకుని చేసినవే.
మాజ్ ఆ సంచలన కథనాలు
చేసేటప్పుడు,
పత్రికలు విపరీతంగా అమ్ముడయ్యేవి.
మాజ్ వరసగా కథనాలు ఇచ్చేవాడు.
అతనికి చాలా విలువ ఉండేది.
కానీ అతనిని గమనించటానికి ఎవరో ఒకరు ఉండాలి
ఎందుకంటే ఒక పని చేసేటప్పుడు,
అతను ఆ పని తప్ప వేరే విషయాలు పట్టించుకోడు.
అతనికి కావాల్సింది ఒకటే
తర్వాత చేయబోయే కథనాన్ని సాధించటం.
జూన్ 2014
కేసు విచారణ
-టులీసా. -టులీసా.
టులీసా కేసులో, కేసు కొనసాగించటం అనవసరమని
మేము ఒక వాదన చేశాము.
మహ్మూద్ వ్యక్తిత్వంలో ఏమాత్రం నీతి ఉండదని మేము వాదించాము,
అబద్ధాలు, మోసం, కపటంతో
సాక్ష్యాలను సేకరించాడని చెప్పాము.
టులీసా కాన్‌స్టావ్లోస్ మాదకద్రవ్యాల
వ్యాపారం చేస్తుందనే సమాచారం
అందటంతో ఈ కథనం చేశామని వాళ్ళు సమర్థించుకుంటారు.
ఆ సమాచారాన్ని మేము చూడాలనుకుంటున్నామని,
లేదా దానిని ఎవరు ఇచ్చారో చెప్పాలని కోరాము.
మాకు ఏమీ చెప్పలేదు.
జర్నలిస్టులకు ఉండే ప్రత్యేకాధికారంతో టులీసా కేసును వాళ్ళు రూపొందించారు.
క్రౌన్ కోర్ట్ సౌత్‌వార్క్
ఇది తప్పకుండా కొండను ఢీకొట్టటం లాంటి పరిస్థితి.
ఒక్కోసారి చాలా ఉక్కిరిబిక్కిరి అయ్యేవాళ్ళం.
ఒకరోజు రాత్రి, నా ఛాంబర్‌లో కుర్చీలోనే నిద్రపోయాను.
ఉదయం నాలుగు లేదా ఐదు దాకా పనిచేసి ఒక గంట నిద్రపోయాను.
బయటకు వెళ్ళి ఒక కొత్త చొక్కా కొనుక్కుని కోర్టుకు వెళ్ళాను.
కానీ వాదోపవాదనలలో
ఎలా అనిపించిదంటే, చాలా కష్టమైన పరిస్థితిలో ఉన్నామని.
అతను మరింత కృషి చేస్తాడు,
నాకు వ్యక్తిగతంగా ఆ విషయం తెలుసు.
తను మరింత కృషి చేస్తాడు,
అసలు కథనం చేయటానికి పడిన శ్రమకంటే కోర్టు కేసుకు
తయారవటానికి ఎక్కువ కష్టపడతాడు.
ఎందుకంటే, నిందితులకు శిక్ష పడితే...
అతని కథనానికి మరింత బలం చేకూరుతుంది.
మహ్మూద్, అతని బృందం,
వాళ్ళు ఏమాత్రం అనుకూలంగా ఉండేవాళ్ళు కాదు.
ఒక ముఖ్య సాక్షి నుంచి వాంగ్మూలం తీసుకోవటానికి బాగా ప్రయత్నిస్తున్నాం,
మహ్మూద్ డ్రైవర్ ఆలన్ స్మిత్.
వారు దానిని సాగనీయలేదు.
టులీసా, మహ్మూద్ మధ్య
మొదటి సమావేశం ముగియగానే,
టులీసాను ఇంటి దగ్గర వాళ్ళ కారులో దించారు
ఆ కారు డ్రైవర్ ఆలన్ స్మిత్.
మాదక ద్రవ్యాల వలన నష్టపోతున్న కుటుంబ సభ్యుల గురించి కారులో
ఆమె మాట్లాడింది, అందుకే తాను మత్తుమందులకు వ్యతిరేకమంది.
ఆమె చెప్పేదంతా ఆలన్ స్మిత్ విన్నాడు.
మేము దాని గురించి స్పష్టంగా ఫిర్యాదు చేయటంతో,
వాళ్ళు మెత్తబడి, అతని నుంచి వాంగ్మూలం తీసుకున్నారు.
దానిలో...
టులీసా కారులో మెట్రోపాలిటన్ హోటల్ నుంచి వస్తూ మాదకద్రవ్యాలకు
వ్యతిరేకంగా మాట్లాడిందని స్మిత్ చెప్పాడు.
అది స్పష్టంగా ఒక అనుకూలమైన సమయం.
క్రౌన్ కోర్ట్ సౌత్‌వార్క్
మాకు ఒక వాంగ్మూలం వచ్చింది,
ఆమె వాదనకు అనుకూలమైనది.
ఇది చాలా విలువైనది అనుకున్నాను.
కానీ 24 గంటలలోనే,
ఆలన్ స్మిత్ తన వాంగ్మూలాన్ని మార్చేశాడు.
స్మిత్ పొరపాటు చేశాడని న్యాయమూర్తికి చెప్పారు.
దానితో మేము మరింత తీవ్రంగా ఫిర్యాదు చేశాము,
కానీ న్యాయమూర్తి ఏమన్నాడంటే...
"సాక్షి చెప్పింది అదే.
"ఈ విషయాలు అన్నింటినీ జ్యూరీ తర్వాత పరిశీలిస్తుంది."
దానితో అది అయిపోయింది.
నేను లోలోపల అనుకున్నాను,
"అనుకూలంగా ఎలా మార్చటం?
"దీనిని అనుకూలంగా మార్చటం ఎలాగో తెలియలేదు."
జులై 2014
ఏమవుతుందో అని నాకు భయంగా ఉంది.
ఏమవుతుందో అని భయంగా ఉంది.
కోర్టుకు విచారణకోసం హాజరవుతున్నప్పుడు
ఆదుర్దా తీవ్రంగా ఉంది,
విచారణ రోజు 1
ఒత్తిడి, కంగారు, బాధ.
సందేహం ఏమీ లేదు.
ఈ కేసు గెలవటం చాలా కష్టం.
ప్రాసిక్యూటర్ వాదనలు చాలా మామూలుగా ఉన్నాయి.
ఆమె మత్తుమందుల వ్యాపారి అని తేలింది.
మత్తుమందు అందజేస్తానని
ఆమె స్పష్టంగా చెప్పింది.
ఆమె ఒక బేరం కుదిర్చింది, కొనుగోలు జరిగింది కూడా.
మజర్ మహ్మూద్ చాలా అనుభవజ్ఞుడైన పరిశోధనాత్మక జర్నలిస్ట్
ప్రజా ప్రయోజనాల కోసం
దీనిని చేశామని ఇలా జరగకూడదని అతని వాదన.
టులీసాకు తప్పనిసరిగా 18 నెలల నుంచి
మూడేళ్ళదాకా శిక్ష పడే అవకాశం ఉంది.
మేము విచారణకు హాజరయ్యేటప్పటికి పరిస్థితులు ఏమీ అనుకూలంగా లేవు.
మేము సౌత్‌వార్క్ క్రౌన్ కోర్టులో
ఓ గదిలోకి వెళ్ళాం, మొదటిసారి ఆమె అక్కడ ఏడవటం చూశాను.
న్యాయవాదుల ఇంటర్వ్యూ గది
ఆమె ఏడుస్తోంది, తను చాలా, చాలా నిస్పృహలో ఉంది,
ఆమె అంటోంది, "జడ్జి మనకు వ్యతిరేకంగా ఉన్నాడు,
"మనం ఓడిపోతున్నాం, జైలుకు వెళుతున్నాను.
"మనకు ఏమీ అనుకూలంగా లేదు, సమయం వృథా."
ఆమె జీవితం మొత్తం నాశనం కాబోతోంది.
అప్పుడు నేను అన్నాను, "మీ మాటలు నిజమే.
"మనం ఓడిపోతామని నాకు అనిపిస్తోంది."
సరిగ్గా అదే చెప్పలేదు, కానీ నేను భిన్నంగా నటించటం కష్టం.
టులీసా గురించి నేను విన్నప్పుడు,
ఆమె ఎలాంటి బాధను అనుభవిస్తోందో
అది నాకు తెలుసు...
జోడీ కిడ్ మోడల్ మరియు యాంకర్
ఆ నిస్పృహ, నమ్మకద్రోహం, అవన్నీ
నాకు కూడా మళ్ళీ కలిగాయి.
ఈ మనిషికి మరో వ్యక్తి
బలి అయిపోయారు అనిపించింది.
మోడల్ జోడీ ఒక మత్తుమందు దళారి
ఈ వ్యాసాన్ని నేను మొదటిసారి చూసినప్పుడు,
ఎలా అనిపించిందంటే...
ప్రత్యేకం! పేజీలు 8 & 9
పూర్తిగా కుంగిపోయాను,
నేను ఎంతో మూర్ఖంగా వలలో పడిపోయాను.
అవును, నేను ఆ ఫోన్ కాల్ చేశాను,
వాళ్ళు చేసింది నాకు తెలుసు,
వాళ్ళు నన్ను ఆ సంభాషణలలోకి ఎలా దించారో తెలుసు.
వాళ్ళు పరిస్థితులు ఎలా సృష్టించారో తెలుసు.
వాళ్ళ ఎంత స్థాయికి వెళ్ళారో నాకు తెలుసు.
2007 ప్రాంతంలో, నేను ఒక మంచి పేరున్న మోడల్‌ను.
అప్పుడు నాకు 26, 27 ఏళ్ళు ఉంటాయి.
నా సోదరుడు జాక్ ఒక పోలో ఆటగాడు.
అతను నాకు చెప్పాడు, "దుబాయ్‌లో ఉండే
"ధనవంతుడైన ఒక షేక్ నా దగ్గరకు వచ్చాడు."
వాళ్లు నెలల తరబడి జాక్‌తో చర్చలు జరిపారు.
జాక్ అప్పుడు అన్నాడు, "చూడు, అతను నిన్ను ఒక ఈవెంట్‌లో
"పెట్టాలనుకుంటున్నాడు, అతను ఒక ఫ్యాషన్, పోలో ఈవెంట్ చేయాలనుకుంటున్నాడు,
"నువ్వు వచ్చి ఫ్యాషన్ విషయంలో అతనికి సలహాదారుగా ఉండాలని కోరుకుంటున్నాడు,
"నీవు ఫ్యాషన్ షో కూడా చేయవచ్చు,
"నీ స్నేహితులు, డిజైనర్లను కూడా తేవచ్చు."
"ఇది చెయ్యి" అని అతను అన్నాడు. "సరే" అన్నాను.
నేను లండన్ వెళ్ళాను,
పార్క్ లేన్‌లో దిగాను, ఒక అపార్ట్‌మెంట్ భవనం బయట.
షేక్ కుడి భుజం లాంటి మనిషి మాకు స్వాగతం పలికాడు.
అన్ని ఏర్పాట్లూ చేసేది అతనే.
తర్వాత షేక్ నడుచుకుంటూ వచ్చాడు.
అతను చాలా రాజసంతో కనిపించాడు.
అప్పుడు వాళ్ళు అన్నారు, "మనం భోజనం చేద్దాం."
భోజనం చేసేటప్పుడు,
ఈవెంట్ గురించి అతను మాట్లాడుతున్నాడు
దానికి కోట్లు ఖర్చు పెట్టబోతున్నానని,
తేదీల గురించి మాట్లాడదామన్నాడు,
అది అంతా మంచిగా ఉంది, సరదాగా,
"అరె, చాలా మంచి జరగబోతోంది."
మరొక వైన్ గ్లాసు వచ్చింది, మేము మాట్లాడుతూ ఉన్నాము,
అది మరింత సరదా సంభాషణ అవుతోంది.
అతని కుడిభుజం మనిషి
నా దగ్గరకు వచ్చి, "షేక్‌కు మత్తుమందు తీసుకోవాలని ఉంది.
"మత్తుమందు అమ్మేవాళ్ళు ఎవరైనా తెలుసా?"
అది నాకు కొద్దిగా వింతగా అనిపించింది, కానీ మనం ఎక్కువ ప్రశ్నలు అడగలేము,
ముఖ్యంగా మనం వేరే దేశానికి చెందినవారం అయితే,
వారివి భిన్నమైన పద్ధతులు, భిన్నమైన మర్యాదలు.
కొన్ని చిన్న చిన్న విషయాలలో మనకు అనిపిస్తుంది, "ఇది వింతగా ఉంది."
కానీ అది మనం వ్యక్తపరచలేకపోతాము.
ఇక వాళ్ళు మత్తుమందులు తెప్పించటం గురించి అడగసాగారు.
"దేవుడా" అనుకున్నాను,
"ఈ వ్యక్తి జాక్ జీవితాన్ని మార్చబోతున్నాడు,
"ఒక కొత్త వ్యాపారం సృష్టించబోతున్నాడు,
"మేమంతా లబ్ధి పొందబోతున్నాం."
మాకు ఒత్తిడి పెరిగిపోసాగింది.
ఈ మత్తుమందు గురించి తెలిసినవారు
మనవాళ్ళలో ఎవరున్నారా అని తెగ ఆలోచిస్తూ ఉన్నాం.
ఇంకా, నేను ఒక ఫోన్ కాల్ చేశాను.
నేను చేసింది అంతే.
అదే నా జీవితంలో నేను చేసిన అతి పెద్ద తప్పు.
దురదృష్టం ఏమిటంటే, అది మా కుటుంబాన్ని నాశనం చేసింది.
నా సోదరుడితో నాకు ఇప్పటికీ మంచి సంబంధాలు లేవు,
అది నాకు చాలా బాధగా ఉంటుంది.
నాకు కోపం ఉంది.
నా నమ్మకం పూర్తిగా పోయింది.
నేను ఎవరినీ నమ్మను.
కాబట్టి అది పెద్ద, పెద్ద ప్రభావం చూపింది.
మత్తుమందు ఆరోపణలతో జోడీని వదులుకున్న ఎమ్&ఎస్
నేను ప్రచారం చేసే కంపెనీల అధికారుల నుంచి
నాకు ఫోన్ కాల్‌లు వచ్చాయి,
మత్తుమందు ఆరోపణల దృష్ట్యా జోడీ కిడ్‌పై బీబీసీ వేటు
"నీ కాంట్రాక్టును రద్దు చేస్తాం."
అది చాలా బాధాకరమైన సమయం.
మన వృత్తి జీవితం మొత్తం మాయమైపోయినట్లుగా అనిపిస్తుంది.
సారీ.
భయానకం.
కానీ, ఈ సంబంధాలను ఎంతో కష్టపడి...
అంతకాలమూ నిర్మించుకుంటూ వచ్చాను, ఇది... నా వృత్తి జీవితం.
కేవలం ఒక పిచ్చి పని వలన
పీకల్లోతుగా ఒక నేరంలో
ఇరుక్కున్నాను.
నా వృత్తి జీవితం కోలుకోవటానికి
ఏళ్లకు ఏళ్లు పట్టింది.
ఉద్వేగాలపరంగా నేను ఇంకా కోలుకోలేదు.
కానీ ఇన్ని సంవత్సరాలు కన్నీళ్ళు, బాధ, కోపం అంతా...
ఆ మనిషి వలన.
మీరు ఒక ప్రముఖ వ్యక్తి అయితే,
మీ నుంచి నైతిక విలువలను ఆశించే హక్కు ప్రజలకు ఉంది,
కొన్ని ప్రమాణాలు, కొన్ని నియమాలు.
మేము నాశనం చేయము, వాళ్ళే చేసుకుంటారు.
నన్ను చాలామంది అంటారు. "నన్ను నాశనం చేశావు."
నేను అంటాను, "కాదు, మీరే నాశనం చేసుకున్నారు.
"ఆ నిర్ణయాలు మీవే."
అతను ప్రముఖులను బాగా అప్రతిష్ఠపాలు చేసేవాడు.
వాళ్ళలో చాలామంది ప్రముఖులు కావటానికి అర్హులు కారని
అతని అభిప్రాయం.
ఎంత గొప్పవారైతే, అంత కింద పడతారు,
ఈ కథనాలపై పనిచేసేటప్పుడు అతనికి అలాంటి అభిప్రాయం ఉండేది.
సాధ్యమైనంత పెద్ద చేపను పట్టుకుందాం అనేవాడు.
ఇంకా...
రాజకుటుంబం,
గొప్ప ప్రముఖులు,
రాజకీయవేత్తలు, మీకు తెలుసా?
అందరూ అతనికి సమానమే.
ఆనందం పొందేవాడు.
నేను జర్నలిస్టును, నా పని అదే.
కథనాలు వేసి, పత్రికలు అమ్ముతాం.
మజర్ మహ్మూద్ 2011లో
పోలీస్ అధికారిని కాదు సాంఘిక సేవకుడిని కాదు, పాత్రికేయుడిని.
జులై 2014
కాబట్టి...
నేను మళ్ళీ వచ్చాను.
నిజానికి నాకు ఇప్పుడు ఏం చెప్పాలో కూడా తెలియటంలేదు.
ఈ వీడియో ఎందుకు తీస్తున్నానంటే...
నాకు మనుషులపై విరక్తి కలిగింది ఏం జరుగుతోందో తెలియటంలేదు.
ఇదంతా ముగియాలని కోరుకుంటున్నాను.
నేను ఇలా ఉండదల్చుకోలేదు,
ఇక ప్రముఖ వ్యక్తిగా ఉండాలని లేదు.
విచారణ రోజు 4
మజర్ మహ్మూద్ క్రాస్ ఎగ్జామినేషన్
మహ్మూద్ కోర్టులోకి రావటంకోసం చూస్తున్నాం.
మామూలుగా సాక్షి ప్రధాన ద్వారంగుండా వస్తాడు
అయితే మహ్మూద్ జడ్జి ద్వారంగుండా వచ్చాడు.
అతను అక్కడ ఒక తెరవెనక నిలుచున్నాడు
తాను ప్రజా ప్రయోజనాల పని చేస్తుండడంతో
తనకు ప్రమాదం ఉందని సాకు చూపాడు.
అంటే అతనికి ఒక హోదా ఉంది, ఏ సాక్షికీ లేనటువంటిది.
అతను ఒక ప్రత్యేకమైన వ్యక్తి అనే భావనను అది బలపరిచింది.
నేను ఒక కరుడుగట్టిన వ్యక్తితో
యుద్ధంలోకి దిగుతున్నానని నాకు తెలుసు,
అతనికి భయంలేదు,
ఆంక్షలు లేవు,
ఏ సమయంలోనైనా అతను నాపైన, లేదా
ఆమెపైన ఏమైనా చెప్పగలడు.
నా పట్ల అతని ప్రవర్తన
దురుసుగా, పోట్లాడుతున్నట్లు, లెక్కలేనట్లుగా,
"మీ చెవులు చాలా పెద్దవి, నా మాటలు వినగలరు" అన్నాడు.
టులీసా గురించి ప్రస్తావిస్తూ,
ఇలా అంటున్నాడు, "చూడండి,
"నన్ను ఏం అడుగుతున్నారు, నేను అలా చెప్పానా?
"ఎందుకు? ఆమె ఓ మత్తుమందు వ్యాపారి, దానిపై మీరు ఆందోళనపడాలి."
అదీ తను సాక్ష్యం చెప్పే విధానం.
కానీ మజర్ మహ్మూద్‌కు తెలియనిది
ఏమిటంటే ఒక పెద్ద షాక్ తగలబోతోంది అని,
దానితో కొట్టటానికి చూస్తున్నాం.
ఒక ఆశ్చర్యకర విషయం జరిగింది,
మహ్మూద్ డ్రైవర్ ఆలన్ స్మిత్ మమ్మల్ని సంప్రదించాడు,
"మీతో మాట్లాడాలి" అని అన్నాడు.
తన వాంగ్మూలాన్ని మార్చాలని మహ్మూద్ కోరినట్లు అతను చెప్పాడు.
ఈమెయిల్ సాక్ష్యాలున్నాయి.
మేము జాక్‌పాట్ కొట్టినట్లు నాకు అర్థమయింది.
ఆలన్ స్మిత్ వాంగ్మూలం విషయాన్ని చివరిదాకా ప్రస్తావించగూడదని
నిర్ణయించుకున్నాను.
అప్పుడు మహ్మూద్‌ను నేను అడిగాను
ఆలన్ స్మిత్ వాంగ్మూలం గురించి అతనితో
మాట్లాడావా అన్నాను, దానికి మహ్మూద్ ఇలా స్పందించాడు,
"మాట్లాడి ఉంటాను, మీకు ఏం సంబంధం?
ఒక సాక్షి అంత విరుద్ధంగా, అగౌరవకరంగా
మాట్లాడటం ఆశ్చర్యకరంగా ఉంది.
నేను అంతకుముందు న్యాయపత్రాల విచారణ సమయంలో
అదే ప్రశ్న అడిగినప్పుడు, మహ్మూద్ మాట్లాడలేదని అన్నాడు.
న్యాయమూర్తి...
వెంటనే జోక్యం చేసుకున్నాడు,
మహ్మూద్‌తో గట్టిగా చెప్పాడు, "న్యాయ పత్రాల విచారణ సమయంలో
"నీవు అబద్ధం చెప్పావు అతనితో మాట్లాడలేదన్నావు,
"ఇప్పుడు మాట్లాడి ఉంటానన్నావు. నిజం చెప్పు!"
ఆ క్షణం నుంచి, మహ్మూద్ పని అయిపోయింది.
ఆ కొద్ది సెకన్లలో, అతను ఓడిపోయాడు.
జడ్జి ప్రాసిక్యూటర్ వైపు తిరిగి,
"ఇది కొట్టేస్తున్నాను."
మహ్మూద్ తల్లకిందులైపోయాడు.
అతని దురుసు, పొగరు,
లెక్కలేనితనం, పోట్లాడేతత్వం,
ఆ బలమైన వ్యక్తిత్వం మొత్తం
కుప్పకూలిపోయింది.
అతను గొణుక్కోవటం తెలుస్తోంది,
"అయిపోయింది."
ఇక టులీసా ఆనందంలో మునిగిపోయింది.
కేసు ఓడిపోయినట్లే అని ఆమె అనుకుంది...
తను నమ్మలేకపోయింది.
టులీసా!
"ఈ కేసు మజర్ మహ్మూద్ పన్నిన
"ఒక భయానక, అసహ్యకరమైన వల.
"నిజమైన దోషిని, ముఖ్యంగా నిజమైన అబద్ధాలకోరును
"మేము విజయవంతంగా బయటపెట్టగలిగాము.
"గత ఏడాది కాలంగా జీవితం నాశనమైపోయిన వ్యక్తిగా,
"ఇలా వలలో పడటం అనేది ఏ వ్యక్తికీ జరగకూడదని
"నేను బలంగా నమ్ముతున్నాను.
నేను ఇంట్లో ఉండటంతో వార్తలు పెట్టాను,
టులీసా కోర్టునుంచి బయటకు రావటం చూశాను.
నిజం బయటకు వచ్చిందని తను ఎంత సంతోషించిందో చూడటం నాకు గుర్తుంది.
అభియోగం తొలగిపోవటంతో టులీసా కోర్టునుంచి బయటకు వచ్చింది.
వృత్తి జీవితాన్ని మెరుగుపరుచుకోవటంపై దృష్టిపెట్టనుంది.
ఆమె చెప్పిన మాటలను చూసి నాకు గర్వంగా అనిపించింది,
ఆమె మా అందరి తరపున మాట్లాడింది.
ఆమె విజయంపై చాలా సంతోషం వేసింది,
కానీ లోలోపల అనిపించింది...
"నేనూ అలా చేయాల్సింది."
ఓహ్, దేవుడా.
ఇవాళ ఒక మంచి రోజు.
చాలా సంతోషంగా ఉన్నాను.
ఓహ్, దేవుడా.
ఇది ముగిసిందని నమ్మలేకపోతున్నాను. నమ్మలేకపోతున్నాను.
అవి చాలా ఉద్వేగ క్షణాలు,
క్రిమినల్ కేసులలో మీకు తెలియని
వ్యక్తులను ఎదుర్కోవాల్సి ఉంటుంది, ఇంకా...
అకస్మాత్తుగా, గతంలో ఎన్నడూ చూడని అనుభవాలను
ఎదుర్కోవలసి ఉంటుంది.
మీ జీవితం మొత్తం వర్తమానంలో
నడుస్తుంటుంది,
కనుక అది చాలా ఉద్వేగభరితం. ఆమెను చూసి సంతోషం వేసింది.
కేసు ఫలితం వ్యతిరేకం కానందుకుగానూ
నాకు కూడా ఊరట కలిగింది.
ఈ ఫలితంపై ది సన్ ఆన్ సన్‌డే నిరాశకు గురయింది,
కానీ పరిశోధన చట్టపరిధిలోనే సాగిందని,
పాత్రికేయ నియమ నిబంధనలకు అనుగుణంగానే
సాగిందని నమ్మింది.
ది సన్ ఆన్ సన్‌డేకు చెందిన
రహస్య విలేకరి అబద్ధం చెప్పాడని, సాక్ష్యాన్ని
తారుమారు చేశాడని జడ్జి పేర్కొన్నారు.
"నకిలీ షేక్‌"గా పేరుగాంచిన ఆ మనిషిని
పత్రిక యాజమాన్యం తీసేసింది.
అతనిపై అభియోగం మోపబడిన కొద్దికాలానికే,
ఈ అద్భుతం జరిగింది.
అంతా కాల మహిమ అనుకున్నాను,
చేసిన పనుల ఫలితం అనుభవిస్తున్నాడు.
అక్టోబర్ 2016
నకిలీ షేక్‌గా పేరుగాంచిన మజర్ మహ్మూద్ కేసు విచారణ
ఓల్డ్ బెయిలీలో మొదలయింది.
అతను, అతని మాజీ డ్రైవర్ ఆలన్ స్మిత్
టులీసా కాన్‌స్టావ్లోస్ కేసులో న్యాయస్థానాన్ని
పక్కదోవ పట్టించినట్లు అభియోగం.
సెంట్రల్ కోర్ట్
మాజ్ తాను సృష్టించిన
పరిస్థితిలో తానే
నీల్ న్యూస్ ఆఫ్ ది వరల్డ్
ఇరుక్కుని ముద్దాయిగా తేలటంపై నాకు విచారం కలిగింది.
మజర్ మహ్మూద్ నుంచి స్పందన ఏమైనా ఉందా, డేనీ?
తన న్యాయవాదుల ద్వారా అతను ఒక ప్రకటన చేశాడు,
క్రౌన్ ప్రాసిక్యూషన్ సర్వీసెస్ వారి
నిర్ణయంపై తీవ్ర నిరాశకు గురయ్యానని.
తాను నేరం చేయలేదని, దీనిని కోర్టులో సవాల్ చేస్తానని తెలిపాడు.
అతనిని చూడటానికి ఓల్డ్ బెయిలీకి వెళ్ళాను.
అతను కోర్టుకు రావటాన్ని చూశాను.
ఇద్దరు దృఢకాయులు అతనికి రెండువైపులా ఉన్నారు.
అతను నీలిరంగు జాకెట్,
తలపై ఒక ముసుగు వేసుకుని వంగి ఉన్నాడు.
పండుగ చేసుకో.
జనం అతనిపై కేకలు వేస్తున్నారు. అతనిని తోడ్కుని వెళుతున్నారు...
"హా, బాగుంది" అనుకున్నా.
ఎందుకంటే అతనికి అవమానంగా ఉంది.
ఇప్పుడు నీకు తెలుస్తుందనుకున్నాను
ఎందుకంటే టులీసాను కోర్టుకు లాగినప్పుడు అదే జరిగింది.
మజర్ కోర్టులోకి వెళ్ళటం చూసినప్పుడు,
ఈ మనిషి పరపతి అంతా కుప్పకూలిపోతోంది
అని నాకు అనిపించింది.
చక్రం తిరిగి అక్కడకే వచ్చింది.
ఓల్డ్ బెయిలీలో మజర్‌ను కోర్టులో చూసినప్పుడు,
అతను కుంగినట్లు కనిపించాడు.
అతని భుజాలు వంగిపోయాయి, తల కిందకు వంగి ఉంది.
అయినా నాకు అనిపించింది, అతను ఒక ఉద్వేగాలు లేని
క్రూరమైన మనిషి అని.
మహ్మూద్ తప్పు ఒప్పుకోలేదు.
తన తప్పు లేదని చెప్పాలని చూశాడు.
పశ్చాత్తాపం లేదు.
ఇక్కడ స్పష్టంగా తెలుస్తున్నదేమిటంటే,
అతను ఎన్నడూ నోరు విప్పలేదు.
నీ మానాన నువ్వు,
జనాన్ని ఇరికిస్తూ ఉంటావు...
తన సొంత కేసు విషయంలో మాత్రం,
ఏమీ మాట్లాడవు. అంటే, అది...
ఒక విచిత్ర పరిస్థితి, కాదా?
వింతగా ఉంది.
ఇప్పుడే అందిన వార్త,
"నకిలీ షేక్" కేసులో తీర్పు వెలువడింది,
తారామణి టులీసా కాన్‌స్టావ్లోస్ కేసులో సాక్ష్యాన్ని...
న్యూస్‌రూమ్ లైవ్
...మజర్ మహ్మూద్ తారుమారు చేశాడని ఆరోపణ.
ఓల్డ్ బెయిలీ దగ్గర రిచర్డ్ లిస్టర్‌తో మాట్లాడదాం.
తీర్పు వివరాలేంటి, రిచర్డ్?
జొవానా, తీర్పులో ఏమన్నారంటే,
నకిలీ షేక్‌గా పిలవబడే మజర్ మహ్మూద్,
అతని మాజీ డ్రైవర్ ఆలన్ స్మిత్ ఇద్దరూ కోర్టును తప్పుదోవ పట్టించారని
కోర్టు అభిప్రాయపడింది.
అవును, మేము ఆ వెధవను బయటపెట్టాం.
-ఏం చెబుతారు? -సాక్ష్యాన్ని ఎందుకు తారుమారు చేశారు?
టులీసాకు క్షమాపణ చెబుతారా?
-తప్పు చేశాననుకుంటున్నారా? -ఏం చెబుతారు?
నేరం చేసినట్లు తీర్పు వచ్చిన తర్వాత,
నాకు ఊరటలాంటి అనుభూతి కలిగింది.
మొదటి పేజి హెడ్‌లైన్ కోసం అబద్ధమాడారా?
దానిపై ఏం చెబుతారు? మీ స్పందన ఏమిటి?
నిజానికి అప్పటిదాకా అది నాకు ఎంత
ముఖ్యమో అర్థం కాలేదు.
తను నేరస్థుడిగా పట్టుబడటం,
దాదాపుగా నాకు పగ తీరినట్లు అనిపించింది.
నకిలీ షేక్‌కు జైలు శిక్ష
నకిలీ షేక్‌గా పిలవబడే మజర్ మహ్మూద్,
ఈరోజు తన 15 నెలల జైలుశిక్ష ప్రారంభించబోతున్నాడు.
ప్రజలు అతనికి వ్యతిరేకంగా మారిన విధానం, నాకు కఠినంగా అనిపించింది.
జీ మహ్మూద్ మాజీ భాగస్వామి
మహ్మూద్‌ను అతని సంస్థ, రూపర్ట్ మర్డాక్‌కు చెందిన
న్యూస్ యూకే తొలగించింది.
అతనిని పెంచి పోషించినవారే,
అతనిని పడనిచ్చారు.
తన స్థాయి, గౌరవం,
కోల్పోవటం
అతనికి చాలా చాలా కష్టంగా ఉండి ఉంటుంది.
ఒక్క క్షణంలో,
అదంతా పోయింది.
తన పేరు వినగానే గుర్తొచ్చే
జైలు శిక్షను తానే అనుభవించాల్సిన పరిస్థితిని...
ద్వేషించి ఉంటాడు.
ఘోర విషయం, అతనికి అది ఘోర విషయం
పాల్ న్యూస్ ఆఫ్ ది వరల్డ్
అది తుడిచివేసింది
"జర్నలిస్ట్ ఆఫ్ ది ఇయర్," "స్కూప్ ఆఫ్ ది ఇయర్,"
అవార్డులన్నింటినీ తుడిచేసింది.
ఇంకా అది ఘోర అవమానం
ఎందుకంటే అతను మంచి పనులు కూడా చేశాడు.
అతను చేసిన మంచి కథనాలు మరుగున పడ్డాయి
చివరకు జరిగినదాని కారణంగా.
అతని వృత్తి జీవితాన్ని
మొదటినుంచీ పర్యవేక్షించి ఉంటే, ఇలా జరిగేది
కాదేమో అనిపించింది.
ఒకవేళ మాజ్ కొంతమేరకు విఫలమయ్యాడా?
నా కోణంలో, మజర్ మహ్మూద్
తన 30 ఏళ్ళ ఉద్యోగ జీవితంలో,
ఒక మంచి మనిషిగా నటించాడు,
నిజానికి అతను...
ఒక దుష్టశక్తి, జీవితాలను, వృత్తి జీవితాలను నాశనం చేసేవాడు.
అతనికి లెక్కలేదు.
తన కథనంకోసం అతను ఏమైనా చేస్తాడు.
అది జర్నలిజం కాదు.
మొదటి పేజి కథనంకోసం
అతను బయటకు వెళుతుండేవాడు.
లక్ష్యం సాధించటానికి ఏ మార్గాన్నయినా అనుసరించవచ్చు.
అదీ అతని సూత్రం.
దానికోసం నాశనం చేయాల్సివచ్చినా,
టులీసా లాంటి ఎవరి జీవితాన్నయినా నాశనం చేయాలన్నా కూడా.
అతనికి ఏ విధమైన పాపభీతి, ధర్మం లేదు,
నైతికత లేదు.
ఏడు నెలల తర్వాత
జైలునుంచి విడుదల కాగానే,
అతను మాయమయ్యాడు.
అతను ఎక్కడ ఉన్నాడు
ఏం చేస్తున్నాడనేదానిపై తీవ్ర ఆసక్తి ఉంది,
అతనిని బయటపెట్టాలని.
కానీ అతను ఎక్కడున్నాడో ఎవరికీ తెలియదు.
తను తెలివైనవాడు.
తెలివైనవాడు. మనుగడ సాగిస్తాడు.
వేరే పేరుతో ఫ్రీలాన్స్ జర్నలిస్టుగా చేస్తున్నాడని పుకారు ఉంది.
వేరే పత్రికలో పని చేస్తున్నాడని.
కానీ ఎవరికీ తెలియదు.
మళ్ళీ రహస్య జీవితం.
అలా చేస్తేనే,
అతనికి సౌకర్యంగా ఉంటుందేమో.
మీకు మీ నకిలీ షేక్ దుస్తులు ఇష్టమా?
-అవి తెలపండి. -చాలా ఇష్టం.
చాలా సరదాగా ఉంటుంది.
ఆ షేక్ వేషంతో ఉండే విషయాలన్నీ,
చాలా అత్యుత్తమమైన పని.
ఏదైనా చేయవచ్చు.
"ఏదైనా చేయవచ్చు" అని మీరు అన్నారు.
మీకు ఎపుడైనా...
నేను ఇలా చేస్తున్నానేమిటి అనే
భావన కలిగిందా?
ఏమీ లేదు. నా పనిని గౌరవంగా భావిస్తాను.
లేదంటే అది చేయను.
-మజర్ మహ్మూద్, మీకు చాలా కృతజ్ఞతలు. -సంతోషం.
వ్యాఖ్యానించేందుకు మజర్ మహ్మూద్‌ను సంప్రదించినా, అతను స్పందించలేదు.
వ్యాఖ్యానించేందుకు న్యూస్ యూకేను సంప్రదించినా, ఆ సంస్థ స్పందించలేదు.
ఉపశీర్షికలు అనువదించినది శ్రవణ్
క్రియేటివ్ సూపర్‌వైజర్ నల్లవల్లి రవిందర్ రెడ్డి